- Carlos Sainz a câștigat Marele Premiu al Australiei cu un bandaj uriaș pe abdomen
- Fotografie virală postată de Lando Norris
- Antrenamentele, calificările şi cursele de Formula 1, Formula 2 şi Formula 3 ale Marelui Premiu al Australiei sunt LIVE STREAM în AntenaPLAY. Calificările şi cursa de Formula 1 sunt pe Antena3 CNN
Carlos Sainz a câștigat Marele Premiu al Australiei, având un bandaj uriaș pe abdomen. Lando Norris a postat o fotografie virală alături de pilotul de la Ferrari și a transmis și un mesaj savuros, după succesul acestuia de pe circuitul de la Melbourne.
Carlos Sainz a făcut o cursă superbă și a câștigat Marele Premiu de Formula 1 al Australiei, live pe Antena 3 CNN și în AntenaPLAY.
Carlos Sainz a câștigat Marele Premiu al Australiei cu un bandaj uriaș pe abdomen
Carlos Sainz a fost operat de apendicită în urmă cu două săptămâni, acesta fiind motivul pentru care nu a putut concura în Marele Premiu al Arabiei Saudite, unde a fost înlocuit de Oliver Bearman. Revenit în monopostul său, pilotul iberic de 29 de ani a strălucit pe circuitul din Melbourne și le-a adus celor de la Ferrari prima victorie din acest sezon.
După cursă, Lando Norris, pilotul care a încheiat cursa pe locul trei, și un bun prieten al lui Carlos Sainz, a postat o fotografie virală cu acesta. În fotografie este surprins bandajul uriaș de pe abdomenul lui Carlos Sainz, bandaj care însă nu l-a încurcat să facă o cursă de vis.
Norris a glumit pe seama prietenului de la Ferrari, fostul său coechipier de la McLaren, și a transmis că își va scoate și el apendicele pentru a reuși să câștige o cursă în Formula 1.
"Îmi voi scoate și eu apendicele, Aparent, faci asta și câștigi o cursă. Felicitări, Carlitos", a transmis Lando Norris, pe pagina sa de Facebook.
Carlos Sainz, reacție savuroasă după victoria din Marele Premiu al Australiei
Carlos Sainz a avut o reacție savuroasă, după victoria superbă din Marele Premiu de Formula 1 al Australiei. Pilotul de la Ferrari a făcut o cursă fabuloasă, la două săptămâni după ce s-a operat, iar la final a glumit și le-a recomandat colegilor lui să-și scoată toți apendicele.
Sainz a fost în culmea fericirii și a glumit pe seama operației pe care a suferit-o, în urmă cu două săptămâni, operație care nu i-a permis să concureze în Marele Premiu al Arabiei Saudite.
"A fost o cursă foarte bună, m-am simțit foarte bine. Fizic nu a fost foarte bine, dar am putut să îmi manageriez pneurile. Mă bucur pentru echipă, pentru Charles, viața e uneori nebună. Am fost pe podium în Bahrain, după operația, după aici victorie, a fost un roller-coaster. Le recomand tuturor piloților să-și scoată apendicele.
Am simțit că pot să țin pasul cu Max Verstappen în primele tururi, dar și-a pierdut mașina, păcat pentru el. Dar sunt fericit că am câștigat, că m-am întors aici.
Din turul al doilea, știam că o pot face. Am avut grijă de pneuri, m-am gândit la steaguri roșii, dar a fost o cursă curată", a declarat Carlos Sainz.